ธอส.ลุยปล่อยกู้บ้าน เตรียมเงิน2.85หมื่นล้าน จัด5แพ็กเกจสินเชื่อดอกเริ่มต้น2.75%
ธอส.เปิดแพ็กเกจสินเชื่อบ้าน 5 โครงการ ฃตอบโจทย์ลูกค้าทุกกลุ่มเป้าหมาย ดอกเบี้ยเริ่มต้น 2.75% ต้องทำนิติกรรมภายใน 30 มี.ค.นี้
9 มี.ค. 2561

ธอส.เปิดแพ็กเกจสินเชื่อบ้าน 5 โครงการ ฃตอบโจทย์ลูกค้าทุกกลุ่มเป้าหมาย ดอกเบี้ยเริ่มต้น 2.75% ต้องทำนิติกรรมภายใน 30 มี.ค.นี้นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิด เผยว่า ธอส.เตรียมออกสินเชื่อ 5 โครง การ มีกรอบวงเงิน 2.85 หมื่นล้านบาท เพื่อพัฒนาสินเชื่อให้ครอบคลุมทุกเป้าหมาย โดยลูกค้าสามารถยื่นคำขอกู้และทำนิติกรรมได้ถึงวันที่ 30 มี.ค. 2561 ซึ่งคาดว่าจะทำให้ธนาคารสามารถปล่อย สินเชื่อใหม่ในปี 2561 ได้ตามเป้าหมาย 1.89 แสนล้านบาททั้งนี้ สินเชื่อ 5 โครงการ ประกอบด้วย โครงการที่ 1 สินเชื่อบ้านสวัสดิการ/รายย่อย ปี 2561 กรอบวงเงิน 1.15 หมื่นล้านบาท อัตราดอกเบี้ยปีที่ 1 เท่ากับเอ็มอาร์อาร์ -3.95% หรือเท่ากับ 2.80% ปีที่ 2 อัตราดอกเบี้ยเอ็มอาร์อาร์ -3.25% หรือเท่ากับ 3.50% ปีที่ 3 อัตราดอกเบี้ยเอ็มอาร์อาร์ -2.25% หรือเท่ากับ 4.50% ปีที่ 4 จนถึงตลอดอายุสัญญากู้ กรณีสวัสดิการ อัตราดอกเบี้ยเอ็มอาร์อาร์ -1% (ปัจจุบันอัตราดอกเบี้ยเอ็มอาร์อาร์ ธอส.เท่ากับ 6.75%)โครงการ 2 สินเชื่อบ้านโครงการจัดสรร วงเงิน 5,000 ล้านบาท อัตราดอกเบี้ยปีที่ 1 เท่ากับเอ็มอาร์อาร์ -4% หรือเท่ากับ 2.75% ปีที่ 2 อัตราดอกเบี้ยเอ็มอาร์อาร์ -3.50% หรือเท่ากับ 3.25% ปีที่ 3 อัตราดอกเบี้ยเอ็มอาร์อาร์ -2.25% หรือเท่ากับ 4.50% ปีที่ 4 จนถึงตลอดอายุสัญญากู้ กรณีสวัสดิการ อัตราดอกเบี้ย เอ็มอาร์อาร์ -1.00%โครงการ 3 สินเชื่อบ้านสุขสันต์ (Refinance In) ปี 2561 วงเงิน 5,000 ล้านบาท อัตราดอกเบี้ยปีที่ 1-3 เท่ากับเอ็มอาร์อาร์ -3.85% หรือเท่ากับ 2.90% ปีที่ 4 จนถึงตลอดอายุ สัญญากู้ กรณีสวัสดิการ อัตราดอกเบี้ย เอ็มอาร์อาร์ -1.00% กรณีลูกค้ารายย่อย เท่ากับเอ็มอาร์อาร์ -0.50% สำหรับ ลูกค้าที่มีประวัติหนี้ที่ดีให้กู้เพื่อไถ่ถอนจำนองจากสถาบันการเงินอื่น ยกเว้นค่าธรรมเนียมการยื่นกู้ 0.1% ของวงเงินทำนิติกรรมสำหรับโครงการ 4 สินเชื่อบ้าน เพิ่มสุข ปี 2561 วงเงิน 2,000 ล้านบาท อัตราดอกเบี้ย ปีที่ 1-3 เท่ากับเอ็มอาร์อาร์ -2.85% หรือเท่ากับ 3.90% ปีที่ 4 จนถึงตลอดอายุสัญญากู้สำหรับลูกค้าที่มีประวัติการผ่อนชำระหนี้ย้อนหลัง 24 เดือนที่ดี สามารถกู้ เพื่อซื้ออุปกรณ์หรือสิ่งอำนวยความ สะดวก ยกเว้นค่าธรรมเนียมการยื่นกู้ 0.1% ของวงเงินทำนิติกรรมส่วน 5.โครงการสินเชื่อบ้านมั่งมี ศรีสุข วงเงิน 5,000 ล้านบาทอัตราดอกเบี้ยปีที่ 1-2 เท่ากับเอ็มอาร์ อาร์ -3.85% หรือเท่ากับ 2.90% ปีที่ 3 จนถึงตลอดอายุสัญญากู้ ยกเว้นค่าธรรมเนียมการยื่นกู้ 0.1%  ของวงเงินทำนิติกรรม